En flok friske hunde og deres ejere trodsede blæst og regn i Aalborg for at gå en såkaldt Valentins-tur sammen i en god sags tjeneste. 40 hunde deltog i kærlighedsgåturen. Sammen med deres ejere tilbagelagde de en rute i City Syd på 2,5 kilometer. Turen var arrangeret af Maxi Zoo i samarbejde med Dyrenes Beskyttelse. Deltagerne betaler for at gå med, og alle pengene går ubeskåret til Dyrenes Beskyttelses internater. Internaterne hjælper udsatte hunde med særlige behov. Der var tilsvarende gåture i Hjørring og Frederikshavn. På turen i Aalborg blev der samlet i alt 2.000 kroner ind.

Opsummering:
Hundene og deres ejere samlede penge ind til Dyrenes Beskyttelse.